**KLAIPĖDOS „SAULĖTEKIO“ PROGIMNAZIJOS NUOTOLINIO MOKYMO TAISYKLĖS 5-8 KLASĖSE**

1. Nuotolinis mokymas progimnazijoje pradedamas nuo kovo 30 d.
2. Nuotolinio mokymo metu 5-8 klasėse gali būti taikomi įvairūs mokymo būdai ir įvairios programos: mokymui progimnazija naudoja virtualiąją mokymosi aplinką *Moodle* adresu [**VMA adresas:**](https://sauletekiskl.vma.lm.lt/) [**https://sauletekiskl.vma.lm.lt**](https://sauletekiskl.vma.lm.lt)., el. dienyną ,,Mano dienynas”; elektroninį paštą.
3. Įsijunkite moodle (kiekvienas gavote savo prisijungimo kodą), ten pamatote dalykus ir savo klasę. Peržiūrėkite pradžiamokslį (bus nuoroda atsiųsta e.dienyne).
4. Jungiatės **prie tą dieną pagal tvarkaraštį** esančios pirmosios pamokos. Pvz.: Kovo 30 d. lietuvių kalba. Atliekate užduotis. Atlikę žiūrite, kokia yra pagal tvarkaraštį antroji pamoka. Pvz.: Kovo 30 d. Matematika. Mokotės, kas užduota. Ir taip atliekate visas tos dienos pamokas.
5. El. dienyne bus parašyta ta pati tos dienos pamokos tema, kasdien sekite, ar nėra prie tos pamokos papildomos informacijos.
6. Nesupratę, kaip reikia jungtis, gali konsultuotis su klasės auklėtojais, mokytojais, jiems rašyti elektroniniu paštu. Progimnazijos internetinėje svetainėje <http://sauletekiskl.lt>, el. dienyne

paskelbta kontaktinė informacija, kur mokytojai ir mokiniai gali kreiptis į skaitmeninių technologijų administratorių dėl techninės pagalbos.

1. Labai svarbu laikytis darbo taisyklių: neatlikti kitos dienos pamokų, nes pervargsite, o paskui neturėsite jau ką veikti, būtina daryti pertraukėles.
2. Mokytojai bus nurodę, kokį darbą ir už ką ir kada vertins. Nesijaudinkite. Jeigu nesupratote, drąsiai klauskite.
3. Bendraujant internetinėje erdvėje negalima vartoti žargono, įžeidinėti, negalima rašyti trumpinimų (jie galimi tik pamokose, kuriose bendru sutarimu vartojami trumpinimai), jeigu siunčiate darbus, jie turi būti rašomi lietuviškais rašmenimis (nosinės, š, č, ž, ė). Išimtis – užsienio kalbų pamokų darbai.